laion/Wikipedia-Exotic huggingface dataset:
Se Acabó el Amor

Se Acabó el Amor (באנגלית: The Love Is Over; בעברית: האהבה הסתיימה) הוא סינגל שהוקלט על ידי הזמר הלטיני אברהם מתאו, ביחד עם יאנדל וג'ניפר לופז. השיר יצא לאור ב-9 במרץ 2018, כסינגל מתוך אחד מאלבומיו של מתאו. השיר הגיע אל המקום ה-64 במצעד שבספרד, וה-83 במצעד שבשווייץ. השיר נכתב על ידי רמון לבדו מרטינז ואברהם מטאו, והוא הופק על ידי ג'מבו, סיני ויורגי וטיני ואוניל. הורדה דיגיטלית "Se Acabó el Amor" (גרסה אורבנית) – 3:50 הווידאו קליפ הנלווה של השיר צולם ב-8 במרץ 2018, תחת חסותם של סרטי יוניברסל בהוליווד, לוס אנג'לס, בבימויו של דניאל דוראן. סרטון השיר "Se Acabó el Amor" באתר יוטיוב מידע על הרצועה "Se Acabó el Amor" באתר ספוטיפיי Promusicae - Productores de Música de España, www.promusicae.es (בספרדית) swisscharts Ginsberg, Gabriella (2018-03-09). "Jennifer Lopez Joins Forces With Yandel & Abraham Mateo For Spanish Bop 'Se Acabó El Amor'". Hollywood Life (באנגלית אמריקאית). נבדק ב-2018-03-23. Se Acabó el Amor (Urban Version) - Single by Abraham Mateo, Yandel & Jennifer Lopez on Apple Music (באנגלית אמריקאית), 2018-03-09, נבדק ב-2018-03-23 "Gold & Platinum - RIAA". RIAA (באנגלית אמריקאית). נבדק ב-2018-06-26.
איפצ'י ודיפצ'י

איפצ'י ודיפצ'י הייתה סדרת הרפתקאות שצולמה במהלך השנים 2001-2002 באולפני הרצליה ושודרה בקשת.[דרוש מקור] איפצ'י ודיפצ'י הם שני יצורים בשם פצ'ונס, שחיים בבית עשוי פטריות ביער. כל אחד מהפרקים, מסתובב סביב שני קווים מקבילים, מצחיקים ומתוחים, וכלל שיר מקורי ומוזיקה שנכתבה במיוחד עבורו. הסדרה עסקה בנושאים חשובים מעולם הילדים, כגון: ידידות, אומץ, בטיחות, פחדים, קבלה וכו', תוך שימוש בהרפתקאות ובקסמים. ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Soon We'll Be Found

Soon We'll Be Found (בעברית: בקרוב נמצא את עצמנו) הוא סינגל שהוקלט על ידי הזמרת האוסטרלית סיה, מתוך אלבום האולפן הרביעי שלה, Some People Have Real Problems. השיר יצא לאור ב-13 באוקטובר 2008, כסינגל השלישי מתוך האלבום. עם יציאתו נכנס השיר אל המקום ה-13 במצעד שבולוניה, ה-17 במצעד שבפלנדריה, וה-94 במצעד הסינגלים הבריטי. השיר נכתב על ידי סיה וריק נואלס, והופק על ידי ג'ימי הוגארת'. תחילה, יצא השיר בבריטניה, ב-13 באוקטובר 2008, תחת חסותה של חברת התקליטים מאנקי פאזל רקורדס. מאוחר יותר, ב-12 בינואר 2009, יצא השיר גם באירופה ובשאר רחבי העולם. עם השיר הופיעה לראשונה סיה בתוכנית הטלוויזיה, "Late Show with David Letterman", ב-13 בנובמבר 2008. הווידאו קליפ הנלווה שיצא לשיר בוים וצולם על ידי קלייר קארה. בקליפ עצמו, שרה סיה את השיר בשפת הסימנים האמריקאית. בנוסף לכך, הקליפ זכה לפופולריות רבה בשל המסרים השוררים בתוכו. נכון ל-9 בנובמבר 2023, מונה הצפיות של הקליפ עומד על כ-93.5 מיליון צפיות, דבר אשר הופך אותו לקליפ הנצפה ביותר מן האלבום. מידע על היצירה "Soon We'll Be Found" באתר מיוזיק בריינז מידע על הסינגל "Soon We'll Be Found" באתר מיוזיק בריינז מידע על השיר "Soon We'll Be Found" באתר AllMusic מידע על היצירה "Soon We'll Be Found" באתר Discogs מילות השיר "Soon We'll Be Found" באתר Genius סרטון השיר "Soon We'll Be Found" באתר יוטיוב מידע על השיר "Soon We'll Be Found" באתר iTunes מידע על השיר "Soon We'll Be Found" באתר ספוטיפיי מידע על השיר "Soon We'll Be Found" באתר טיידל Sia - Soon We'll Be Found, ultratop.be Sia - Soon We'll Be Found, ultratop.be The Official UK Charts Company : TOP 100 SINGLES CHART, ‏2008-10-23 Soon We'll Be Found - Single by Sia on Apple Music (באנגלית בריטית), 2008-10-13, נבדק ב-2018-03-23 Soon We'll Be Found (Radio Edit) - Single by Sia on Apple Music (באנגלית בריטית), 2008-10-13, נבדק ב-2018-03-23 siamusic.net, ‏2009-01-07 "sia + claire carre: soon we'll be found". shape+colour (באנגלית אמריקאית). 2008-09-17. נבדק ב-2018-03-23. Episode 17, Series 28, See Hear - BBC Two, BBC (באנגלית) siamusic.net, ‏2008-12-17 siamusic.net, ‏2009-01-07 Sia YouTube Statistics and History, kworb.net
רחוב יוספטל (בת ים)

רחוב יוספטל הוא אחד מהרחובות הראשיים והארוכים בעיר בת ים ואחד מצירי התחבורה הארוכים בחולון-בת ים. אורכו של הרחוב הוא כ-2.53 קילומטרים. הרחוב מתחיל בקצה המערבי של בת ים ליד הטיילת ומגיע עד המפגש עם נתיבי איילון במחלף יוספטל שבקצה המזרחי של העיר, בגבולה עם חולון. הרחוב ממשיך בחולון בשמות אליעזר הופיין, גולדה מאיר, אלופי צה"ל והמלאכה עד לסיומו בצומת טמפו במפגש עם דרך השבעה. ברחוב זה שוכן הקניון המסחרי הראשי של העיר שמכונה "קניון בת ים" ותחנת הרכבת בת ים - יוספטל. ברחוב שוכן גן הנ"ד, שנחנך בשנת 1977 לזכרם של 54 חללי אסון הנ"ד בבקעת הירדן. ברחוב קיימת הספרייה העירונית של העיר בת ים. רחוב יוספטל עובר בשכונות רבות, בהן רמת יוסף, שיכון ותיקים, רובע עסקים, מרכז העיר, דרום מערב ורמת הנשיא. לצד הרחוב קיימת קופת חולים מאוחדת, גני ילדים רבים ובתי ספר חרדים-דתיים וחילוניים. הרחוב כולל מעל 120 בתים. תחנת הרכבת בת ים – יוספטל תחנת יוספטל תחנת בנימין תחנת בלפור תחילת הרחוב מחלף יוספטל קניון בת ים בנייה צפופה ברחוב יוספטל שלט הזיכרון בגן הנ"ד בת-ים על בתי הספר, השכונות וגני הילדים ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
אתי אורגד

אתי אורגד (נולדה ב-1953) היא מלכת היופי של ישראל לשנת 1971. אורגד נולדה באילת. בגיל שמונה עשרה במהלך שירותה הצבאי נבחרה למלכת היופי של ישראל בטקס שהתקיים בירושלים. בתחרות מיס תבל שנערכה בארצות הברית עלתה לשלב שתים עשרה המועמדות הסופיות. היא ביקרה במפעל של חברת הקוסמטיקה רבלון בישראל והופיעה בין היתר בתצוגת אופנה של אופנת חורף ואביב שנערכה במועדון נוער בחולון והכנסותיה הוכנסו לטובת מוסדות ילדים. לאחר מכן עבדה כדיילת באל על ובאחת הטיסות הכירה את טרי טרייסר, ישראלי המתגורר בדרום אפריקה ולאחר זמן קצר נישאו, מנישואין אלו נולד בנה היחיד. הם התגרשו ואחר כך בנתה קריירה כמתווכת נדל"ן. פרסום הזכייה, דבר, 6 במאי 1971 מלכות היופי מבקרות "ברבלון", דבר, 13 במאי 1971 דנקה הרניש, תצוגת אופנה תערך בחולון, דבר, 3 בינואר 1972 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
As She Pleases

As She Pleases (בעברית: כפי שהיא רוצה) הוא המיני-אלבום הראשון של הזמרת האמריקאית מדיסון ביר. האלבום יצא לאור ב-2 בפברואר 2018 דרך חברת התקליטים Access Records. המיני אלבום מכיל בתוכו שלושה סינגלים, "Dead" ו-"Say It to My Face". "Dead" - יצא כסינגל הראשון מתוך המיני אלבום ב-19 במאי 2017 ביחד עם הווידאו מילים. הווידאו קליפ הועלה לערוץ הVevo של ביר ב-2 באוגוסט 2017. לשיר יצאו רמיקסים עם סדריק ג'רווייס ולייברט וגם גרסה אקוסטית כדי לקדם את השיר. "Say It to My Face" - יצא כסינגל השני מתוך המיני אלבום ב-3 בנובמבר 2017. באותו החודש, ב-15 בנובמבר, הווידאו קליפ הועלה לערוץ ה־Vevo של ביר. דה ווידבויס הוציא רמיקסים לשיר ב-15 בדצמבר 2017. "Home with You" - יצא לאור ב-10 במרץ 2018, כסינגל השלישי מתוך האלבום. מידע על האלבום As She Pleases באתר MusicBrainz מידע על האלבום As She Pleases באתר AllMusic האלבום As She Pleases באתר Discogs האלבום As She Pleases באתר Last.fm האלבום As She Pleases באתר יוטיוב מייקל קינן, פרד בול, קינטיקס & וואן לאב, פרד גיבסון, ביג טייסט "Madison Beer Confronts a Game-Playing Ex in New Single 'Dead': Video Premiere". Billboard. נבדק ב-2018-03-23. "Madison Beer, 18, flaunts cleavage in bath for Dead music video". Mail Online. נבדק ב-2018-03-23. "Madison Beer vs Cedric Gervais - Dead (Cedric Gervais Remix) - Dancing Astronaut". Dancing Astronaut (באנגלית אמריקאית). 2017-08-13. נבדק ב-2018-03-23. Dead (Madison Beer vs. Cedric Gervais) [Cedric Gervais Remix] - Single by Madison Beer & Cedric Gervais on Apple Music (באנגלית אמריקאית), 2017-08-11, נבדק ב-2018-03-23 Dead (Laibert Remix) - Single by Madison Beer on Apple Music (באנגלית אמריקאית), 2017-12-29, נבדק ב-2018-03-23 Dead (Acoustic) - Single by Madison Beer on Apple Music (באנגלית אמריקאית), 2017-08-25, נבדק ב-2018-03-23 "Madison Beer releases new single, 'Say it to My Face'". Newsday (באנגלית). נבדק ב-2018-03-23. "Madison Beer Debuts Sensual Video for "Say It To My Face"". Highsnobiety (באנגלית אמריקאית). 2018-03-23. נבדק ב-2018-03-23. Say It to My Face (The Wideboys Remix) - Single by Madison Beer on Apple Music (באנגלית אמריקאית), 2017-12-15, נבדק ב-2018-03-23
Amy (פסקול)

Amy (בעברית: איימי) הוא פסקול של הזמרת-יוצרת איימי ויינהאוס, אשר יצא לאור ב-20 באוקטובר 2015, עבור הסרט באותו השם איימי, שיצא לאחר מותה, וסיקר את החיים שלה. הפסקול בדומה לשאר אלבומיה, יצא תחת חסותה של חברת התקליטים איילנד רקורדס. עם יציאתו נכנס הפסקול אל המקום ה-19 במצעד האלבומים הבריטי, וה-7 במצעד האלבומים שבאיטליה. את הפסקול הפיקו מארק רונסון וסלאם רמי, שלאורך כל הקריירה של ויינהאוס הפיקו וכתבו לה ואיתה שירים רבים. השירים שנכללו בפסקול בוצעו על ידי ויינהאוס בשנים שבהן הייתה חיה, וחלקם הולחנו מחדש ובוצעו מחדש על ידי אנטוניו פינטו. באלבום נכללים מיטב להיטיה של הזמרת כגון, שלושת הלהיטים הגדולים ביותר של ויינהאוס "Back to Black", Rehab", ו-"You Know I'm No Good". הביקורות על הפסקול היו מעורבות, וממטקריטיק, נמסר כי הציון הסופי שלו הוא 59 נקודות מתוך 100. אינדפנדנט העניקו לפסקול שלושה כוכבי זהב מתוך חמישה, NME העניקו לפסקול שלושה וחצי כוכבי זה מתוך חמישה, ופיצ'פורק הפנו כלפי הפסקול ביקורת מעורבת. הגרדיאן העניקו לפסקול ציון של שלושה כוכבי זהב מתוך חמישה גם כן. בטקס פרסי גראמי ה-58, זיכה הפסקול את ויינהאוס בפרס גראמי ה-7 שלה, בקטגוריית - "הסרט המוזיקלי הטוב ביותר". מידע על האלבום Amy באתר MusicBrainz www.prettygooddigital.com, Home | Island Records, Island Records (באנגלית) Official Albums Chart Top 100 | Official Charts Company, www.officialcharts.com (באנגלית) FIMI - Classifiche - FIMI, www.fimi.it (באיטלקית) Amy [Original Motion Picture Soundtrack - Antonio Pinto, Amy Winehouse | Songs, Reviews, Credits | AllMusic], AllMusic Guardian music, Soundtrack to Amy Winehouse documentary gets October release, the Guardian, ‏2015-10-08 (באנגלית) Amy [Original Motion Picture Soundtrack] by Amy Winehouse, נבדק ב-2018-03-23 "Amy Winehouse, Antonio Pinto, album review". The Independent (באנגלית בריטית). 2015-10-30. נבדק ב-2018-03-23. Various - 'Amy - The Original Soundtrack' - NME, NME (באנגלית) Amy Winehouse: AMY: The Original Soundtrack Album Review | Pitchfork, pitchfork.com (באנגלית) Paul MacInnes, Amy Winehouse and Antonio Pinto: Amy Original Soundtrack review – from silken to slurred, the Guardian, ‏2015-10-29 (באנגלית) "Amy Winehouse". GRAMMY.com (באנגלית). 2017-05-14. נבדק ב-2018-03-23. bpi
מלחמת מטבעות

מלחמת מטבעות או פיחות תחרותי הוא מצב בכלכלה ויחסים בינלאומיים שבו מדינות מנסות להשיג יתרון בסחר בינלאומי על פני מדינות אחרות באמצעות הפחתת שער החליפין של המטבע שלהן ביחס למטבעות אחרים. בהיעדר התערבות של מדינות במסחר במטבע חוץ, נקבע שער המטבע של מדינה על פי כוחות השוק של היצע וביקוש. מדינות עשויות להתערב בשוק, כדי להשיג יעדים מוגדרים, כדוגמת שימור מאזן תשלומים או כדי לסייע ליצואנים בסחר בינלאומי. כאשר פוחת ערך המטבע של מדינה, הייצוא ממנה הופך לתחרותי יותר לעומת מדינות אחרות והייבוא למדינה הופך ליקר יותר, מה שמסייע לייצור המקומי כתוצאה מגידול ההכנסה היחסית במטבע המקומי. עם זאת העלאת המחירים של מוצרים מיובאים (או נסיעות לחוץ לארץ) פוגעים בכוח הקנייה של האזרחים, וכאשר מדינות רבות מאמצות מדיניות שכזו היא עשויה להפחית את הסחר הבינלאומי. במהלך שנות ה-30 של המאה ה-20 במסגרת צעדים ליציאה מהשפל הגדול נעשו צעדים של מלחמת מטבעות ומדינות ביצעו פיחות במטבע על מנת לתמרץ את כלכלתן. בישראל הונהג פיחות בשנות ה-70, ה-80 ותחילת שנות ה-90 כשהייתה אינפלציה גבוהה. באופן היסטורי השימוש בפיחות יחד עם השפעותיו הוא נדיר. על פי הכלכלן האמריקאי ריצ'רד קופר פיחות ניכר הוא מדיניות "טראומטית" שממשלה יכולה לאמץ - היא עשויה להביא להתמרמרות ולקריאות להחלפת הממשלה. פיחות עלול להוביל להפחתת רמת החיים של האזרחים בשל פגיעה בכוח הקנייה שלהם כשהם קונים מוצרים מיובאים או מטיילים בחו"ל. פיחות עשוי לתרום ללחץ אינפלציוני. פיחות עשוי להפוך את תשלום הריבית בחובות בינלאומיים ליקר יותר כאשר החובות נקובים במטבע זר, ועלול להרתיע משקיעים זרים. לפחות עד המאה ה-21 מקובל היה לראות במטבע חזק כסימן ליוקרתה של הכלכלה ואילו פיחות כסימן לממשלה חלשה. עם זאת כאשר מדינה סובלת מאבטלה גבוהה או מעוניינת בקידום מדיניות של צמיחה מבוססת ייצוא, שער חליפין נמוך עשוי להיחשב כמועיל. מאז תחילת שנות ה-80 הציעה קרן המטבע הבינלאומית להנהיג פיחות כפתרון אפשרי למדינות מתפתחות שמוציאות באופן קבוע יותר על ייבוא מאשר הן מרוויחות על ייצוא. ערך נמוך יותר של המטבע המקומי מגדיל את מחיר הסחורות המיובאות והופך את הייצוא לזול יותר. כתוצאה מכך יש העדפה לייצור מקומי, שמגדיל את התעסוקה ואת התוצר המקומי הגולמי - אף על פי שהשפעה זו עשויה שלא להיות מיידית בשל תנאי מרשל-לרנר. פיחות עשוי להיות פתרון לאבטלה כאשר אפשרויות אחרות כדוגמת הגדלת ההוצאות הציבוריות אינן אפשרויות למשל בשל חוב גבוה, או כאשר יש למדינה גירעון במאזן התשלומים. מדינה המעוניינת להנהיג פיחות או לבדוק את הערכת המטבע שלה צריכה לפעול במסגרת מגבלות הרווחות במערכות מטבע בינלאומיות. במהלך שנות ה-30 של המאה ה-20 הייתה באופן יחסי יותר שליטה ישירה למדינות על שער המטבע שלהן באמצעות פעולות של הבנקים המרכזיים. בעקבות התפרקות מערכת ברטון וודס בתחילת שנות ה-70 התגברה משמעותית השפעתם של השווקים כששערי המטבע נקבעים בעיקר על פי כוחות השוק במספר גדל והולך של מדינות. יחד עם זה הבנק המרכזי של מדינה עדיין מסוגל להתערב בשווקים כדי להשפיע על פיחות - אם הבנק מוכר את המטבע שלו כדי לרכוש מטבעות אחרים הוא יכול להפחית את ערך המטבע. הרחבה כמותית יכולה גם היא להוריד את ערך המטבע באופן עקיף, אפילו אם הבנק לא רוכש בצורה ישירה נכסים זרים. צעד נוסף שעשוי להשפיע על ערך המטבע הוא הפחתת ריבית. עמי גינזבורג, מלחמת המטבעות: המדינות שמנסות לפחת את ערך המטבע שלהן כדי לשפר ביצועים, באתר TheMarker‏, 14 בפברואר 2016 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
גביע העולם בשחמט 2007

גביע העולם בשחמט 2007 הוא הטורניר הרביעי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 24 בנובמבר ל-16 בדצמבר 2007 בעיר חנטי-מנסיסק, רוסיה. גטה קמסקי ניצח בגמר את אלכסיי שירוב. כתוצאה מכך, הוא העפיל לדו-קרב עם וסלין טופאלוב על הזכות להתמודד נגד וישוואנתן אנאנד על התואר. כמו כן, הוא העפיל ישירות לתחרות מועמדים בסבב אליפות העולם בשחמט 2012. משתתפי חצי הגמר העפילו ישירות לגרנד פרי פידה 2008–2010 שהיה חלק מהעפלה לאליפות העולם בשחמט 2012. 128 המשתתפים נבחרו במספר אופנים: 3 משתתפי אליפות העולם בשחמט 2007: לבון ארוניאן, פטר סבידלר ואלכסנדר גרישצ'וק אלופת העולם בשחמט לנשים - שו יוחווה אלוף העולם לנוער (2004) - זבן אנדריאסיאן (ארמניה) 25 השחמטאים עם ממוצע מד הכושר הגבוה ביותר בין יולי 2004 ינואר 2005 45 השחמטאים מאירופה 19 שחמטאים מיבשת אמריקה (הצפונית והדרומית) 19 שחמטאים מאסיה ואוקיאניה 5 שחמטאים מיבשת אפריקה 4 שחמטאים שבחר נשיא פיד"ה 3 שחמטאים שבחרה הוועדה המארגנת של התחרות פטר לקו, אלכסנדר מורוזביץ' ובוריס גלפנד, משתתפי גמר אליפות העולם בשחמט 2007 בחרו לא להשתתף בתחרות. בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 15 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום. אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא: שני משחקי שח מהיר. 25 דקות עם תוספת של 10 שניות למסע. שני משחקי בליץ. 5 דקות עם תוספת של שלוש שניות למסע. משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה. המנצח בהתמודדות בכל סיבוב עולה לשלב הבא בתחרות והמפסיד מודח ממנה. בגמר ובמשחק על המקום השלישי, אם יתקיים, שני השחקנים ישחקו בתחילה 4 משחקים עם הגבלת זמן ורק לאחר מכן במקרה של שוויון הם ישחקו משחקים מהירים לפי המפורט לעיל. אוקראינה וסילי איוונצ'וק, 2787 - הודח בסיבוב השלישי אזרבייג'ן שחריאר ממדיארוב, 2752 - הודח בסיבוב השלישי אזרבייג'ן טיימור רג'אבוב, 2742 - הודח בסיבוב השני ארמניה לבון ארוניאן, 2741 - הודח בסיבוב הרביעי ספרד אלכסיי שירוב, 2739 - הפסיד במשחק הגמר רוסיה פטר סבידלר, 2732 - הודח בסיבוב הרביעי אנגליה מייקל אדמס, 2729 - הודח בסיבוב הרביעי רוסיה יבגני אלכסייב, 2716 - הודח ברבע הגמר רוסיה אלכסנדר גרישצ'וק, 2720 - הודח בסיבוב השלישי נורווגיה מגנוס קרלסן, 2714 - הודח בחצי הגמר אמיל סוטובסקי, 2655, דורג במקום ה-39 - הודח בסיבוב הראשון מיכאל רויז, 2643, דורג במקום ה-49 - הודח בסיבוב השני בוריס אברוך, 2641, דורג במקום ה-54 - הודח בסיבוב השני אתר האינטרנט הרשמי של גביע העולם בשחמט 2007 (באנגלית) משחקי התחרות, באתר צ'סגיימס (באנגלית)
מיץ מלפפונים

מיץ מלפפונים הוא מיץ פירות המופק מסחיטת מלפפונים. מיץ המלפפון מכיל 98% מים. מיץ מלפפונים הוא הבסיס למאכלים כמו זופה אוגורקובה ורוטב לסלטים, הוא משמש כרכיב עיקרי במשקאות וקוקטיילים רבים כגון בלאדי מרי. במיץ המלפפונים יש כמויות משמעותיות של אשלגן ויש בו ערך גבוה של ויטמין A. המיץ מכיל גם כמויות משמעותיות של סיליקון ומכיל גם סטרול. כמו כן, מיץ המלפפונים משמש כמרכיב קוסמטיקה בסבונים, שמפו, תחליבים ואף בבשמים ומטהרי אוויר. מיץ המלפפונים שימש ברפואה המסורתית של רוסיה על מנת לסייע בטיפול דלקת בדרכי הנשימה וגרם להפחתת שיעול מתמשך. במקומות אחרים, הוא שימש על מנת להרגיע את הצרבת ולהפחית את החומצה בקיבה.מיץ המלפפונים גם מרגיע כוויות ופריחות וידוע כדוחה נגד כיני עץ גדי-עש. מדיה וקבצים בנושא מיץ מלפפונים בוויקישיתוף Phyllis A. Balch, Prescription for Dietary Wellness, Penguin, 2003. (באנגלית) DK, Healing Foods, Penguin, 2013-05-01. (באנגלית) Rajiv Sharma, Diet Management Guide, Diamond Pocket Books (P) Ltd., 2005. (באנגלית) Amanda Hesser, The Essential New York Times Cookbook: Classic Recipes for a New Century, W. W. Norton & Company, 2010-10-25. (באנגלית) Christopher B. O'Hara, The Bloody Mary: A Connoisseur's Guide to the World's Most Complex Cocktail, Globe Pequot Press, 1999. (באנגלית) Ronald Ross Watson, Diet and Exercise in Cystic Fibrosis, Academic Press, 2014-07-29. (באנגלית) Earl Mindell, Earl Mindell's Food as Medicine, Simon and Schuster, 2002. (באנגלית) Andreas D. Katsambas, Torello M. Lotti, European Handbook of Dermatological Treatments, Springer Science & Business Media, 2003-07-14. (באנגלית) Editors at Reader's Digest, The Ultimate Book of Vegetables: Gardening, health, Beauty, Crafts, Cooking, Simon and Schuster, 2015-02-03. (באנגלית) National Association of Retail Druggists (U.S.), N.A.R.D. Notes, National Association of Retail Druggists., 1911. (באנגלית) Igor Vilevich Zevin, A Russian Herbal: Traditional Remedies for Health and Healing, Inner Traditions / Bear & Co, February 1997. (באנגלית) C. Norman Shealy, The Healing Remedies Sourcebook: Over 1000 Natural Remedies to Prevent and Cure Common Ailments, Da Capo Press, 2012-05-29. (באנגלית)
אנטיגואה וברבודה במשחקים האולימפיים לנוער

אנטיגואה וברבודה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאנטיגואה וברבודה לא זכה במדליה אולימפית לנוער, והשתתפות ספורטאי הנוער היא בעיקר סמלית. המשלחת הראשונה של אנטיגואה וברבודה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשני ענפי ספורט, אתלטיקה ושחייה. הישג השיא של המשלחת היה בגמר ריצת 100 מטר נערים בה סיימה במקום הרביעי. ביתר התחרויות ספורטאי המשלחת לא הגיעו להישגים משמעותיים. גם המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה חמישה ספורטאים שהתחרו בשלושה ענפים, אתלטיקה, שחייה ושיט. הישג השיא של המשלחה היה בגמר ריצת 100 מטר נערות בה סיימה במקום הרביעי. יתר ספורטאי המשלחת, בדומה לאולימפיאדת הנוער סינגפור, סיימו במקומות האחרונים בתחרויות. אנטיגואה וברבודה במשחקים האולימפיים אנטיגואה וברבודה במשחקים הפאראלימפיים
בתאל משיאן

בתאל משיאן (נולדה ב-18 במאי 1989) היא שחקנית ישראלית. בתאל נולדה ברמת השרון ואז עברה עם משפחתה לאשקלון. היא בתו השלישית לאביה, יליד איראן והבכורה לאמה, ילידת הארץ. יש לה שתי אחיות גדולות מנישואיו הראשונים של אביה, ועוד שתי אחיות קטנות מהנישואים של הוריה. הוריה התגרשו כאשר הייתה בת 12. ב-2010, כשהייתה בת 21, נפטר אביה ממחלת ריאות חסימתית כרונית. היא החלה לשחק בתיאטרון העירוני באשקלון בילדותה לצד לימודי בלט קלאסי וציור. משיאן נשרה מהתיכון בכיתה י', ויתרה על שירות צבאי ובמקום זאת עשתה שירות לאומי עם נוער במצוקה. בשנת 2011 סיימה את לימודיה בית הספר לאומניות הבמה בית צבי. עבור הצטיינות בתפקידיה בהצגות ובתחרויות מונולוגים בבית הספר זכתה במלגות ע"ש שושנה דואר, עדה בן נחום, בנץ כרמל, קרן בוכמן ע"ש יוסי בנאי ובמלגת אלי ליאון. בשנת 2006 שיחקה בסרט הסטודנטים "ברחל בתך הקטנה" בתפקיד רחל. הסרט, בבימוי אפרת כורם זכה במקום הראשון לסרטי סטודנטים בפסטיבל קולנוע דרום והיה מועמד לפרס וולג'ין בפסטיבל הקולנוע בירושלים. הוא אף נבחר לייצג את ישראל בתחרות בפסטיבל קאן 2007. בשנת 2012 היא השתתפה בקליפ של רמי קלינשטיין לשיר "רוצי קטנה". בשנת 2013 הצטרפה לעונה השלישית של סדרת הנוער אליפים ששודרה בערוץ הילדים ב"Yes" את ספיר, לצד יסמין עיון, יותם קושניר, אסף הרץ ועומר דרור. באותה שנה ליהקה לסרט הסטודנטים "אדם" של הבמאי שגב גרשון שזכה במקום הראשון בפסטיבל הבינאלומי לקולנוע בניו יורק, והשתתפה בקליפ לשיר "עפה עליו" של הזמרת נסרין, ששוחרר בדצמבר 2014. בשנת 2014 שיחקה בסרט הדרמה "בן זקן" של הבמאית אפרת כורם ובכיכובו של אלירז שדה. הסרט התחרה בפסטיבל ירושלים, בפסטיבל ברלין וזכה במקום הראשון בפסטיבל בלפור ובפסטיבל הסרטים במילאנו. באותה שנה שיחק בתפקיד הראשי בסרט הסטודנטים זוכה הפרסים "צומת הרוחות" בבימויו של רותם מורט. בהמשך השנה התארחה בתור אלמה בסדרה "פרודים" שיצר דניאל לפין לזכיינית ערוץ 2 - רשת 13. בשנת 2016 שיחקה בסרטו של ניר ברגמן, "להציל את נטע" לצד בני אבני ורותם אבוהב ובאותה שנה שיחקה בסרטה של הגר בן-אשר "הפורצת" בתפקיד חן לצד ליהי קורנובסקי. באותה שנה שיחקה בסרט הקצר של הבמאי דוד שמש; "קו 16" בתפקיד נופר. באותה השנה שיחקה במיני-סדרת הטלוויזיה הגרמנית "שרה שטיין" ברשת ARD, וגילמה חוקרת משטרה לצד קתרינה לורנץ, איתי טיראן, סמואל פינצי, גיל פרנק וגילה אלמגור. בשנת 2017 השתתפה בסרט הסטודנטים "מחוּל", בבימוי נעמה דיין, וגילמה את דמותה של אלונה. בשנת 2019 התארחה בעונה השלישית של הסדרה "האחיות המוצלחות שלי" שיצרו נועה ארנברג וגלית חוגי לYes. בשנת 2021 החלה לככב בסדרה "היורשת" בקשת 12, בה גילמה את דמותה של ספיר סנדרוסי. שיחקה והפיקה את ההצגה "יצרים" מאת וויליאם מאסטרוריסמון ובבימוי גיל וינברג. שיחקה בהצגה "שיקוי האהבה" מאת דוניצטי, בביומה של יוליה פבזנר, באופרה הישראלית. שיחקה בהצגה "הסמוי" בבימוי מורדי גרשון בתיאטרון העירוני באשקלון. שיחקה בתפקיד הראשי בהצגה "אידיאליזם" (2016) מאת יגאל זקס ובבימויו בהפקת קבוצת עבודה. שיחקה בתפקיד משני במחזמר "סאלח שבתי" לצד איציק כהן. שיחקה בהצגה "וולקאם" (2022) בהפקת אנסמבל קבוצת עבודה, בבימויו של יגאל זקס. החל מ-2011 משיאן נמצאת בזוגיות עם סער וילף, יזם הייטק. השניים מתגוררים יחד בתל אביב. מדיה וקבצים בנושא בתאל משיאן בוויקישיתוף בתאל משיאן, במיזם "אישים" לתיעוד היצירה הישראלית בתאל משיאן, במסד הנתונים הקולנועיים IMDb (באנגלית) בתאל משיאן, באתר "אידיבי", מאגר הידע העברי לקולנוע ישראלי ועולמי לירון שמם, ‏אני מאוד אוהבת את המזרחיות שלי, אבל לא הייתי מודעת אליה עד שעברתי לתל אביב, באתר ‏מאקו‏, 17 ביוני 2021
אל סלוודור במשחקים האולימפיים לנוער

אל סלוודור משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. ההשתפות של ספורטאי הנוער מאל סלוודור היא בעיקר סמלית. ההישג הגבוה ביותר אליו הגיע ספורטאי נוער מאל סלוודור במשחקים עד כה היה בענף השחייה, עם זכייה במדליית כסף המשלחת הראשונה של אל סלוודור למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט: התעמלות, חתירה, טניס שולחן וסיף. ספורטאי המשלחת לא הגיעו להישגים משמעותיים וסיימו במקומות האחרונים בתחרויות. המשלחת לאולימפיאדת הנוער נאנג'ינג הייתה המשלחת הגדולה ביותר ששלחה אל סלוודור עד כה והיא מנתה שמונה ספורטאים שהתחרו בחמישה ענפים. המשלחת זכתה במדליית כסף בענף השחייה בתחרות שחייה חופשית ל-400 מטר נערים. כמו כן, המשלחת הגיעה להישג בענף הרכיבה בה סיימה במקום הרביעי בתחרות היחידים. המשלחת השתתפה גם בענפים היאבקות, חתירה וטריאתלון בהם סיימה במקומות האחרונים. אל סלוודור במשחקים האולימפיים אל סלוודור במשחקים הפאראלימפיים